open-index/open-wikipedia-markdown huggingface dataset:
Kylmänen Food

**Kylmänen Food** oli suomalainen elintarvikejalostuslaitos. Yhtiön hallinto sijaitsi Siikalatvan kunnassa Rantsilassa. Rantsilan lisäksi Sodankylässä oli tuotantotila, jossa valmistettiin porosta tehtyjä tuotteita. Tehtaanmyymälöitä oli tuotantopaikkakuntien lisäksi Pudasjärvellä. Tehtaanmyymälä oli aiemmin myös Oulussa, joka kuitenkin suljettiin vuonna 2020.

Kylmänen Food oli perheyritys, joka valmisti ja myi lihatuotteita 1900-luvun alusta lähtien. Ensimmäisen kerran lihatuotteita myytiin Oulun kauppahallissa vuonna 1905. Vuodesta 1923 lähtien yrityksen toiminta oli säännöllistä. Kylmäsen valmistamia tuotteita olivat muun muassa kokolihatuotteet, säilykkeet ja einekset. Viimeisimpinä vuosina yritys keskitti tuotteiden valmistuksen lähinnä suurtalouskeittiöihin. Nykymuotoisen yrityksen perustivat Matti ja Pirkko Kylmänen vuonna 1954. 

## Tulipalo
Kylmäsen Rantsilassa sijaitseva tuotantohalli tuhoutui tulipalossa 10. marraskuuta 2017. Palo paikantui välikatolla olleeseen sähkökeskukseen. Syynä oli nollajohtovika. Keväällä suurin osa työntekijöitä irtisanottiin, mutta syksyllä 2018 osa otettiin takaisin, ja tuotantotilojen rakentamista uudelleen suunniteltiin tapahtuvaksi vähitellen. Osa tuotannosta palautui syksyllä 2018.

## Konkurssi
Yritys hakeutui konkurssiin 28. lokakuuta 2022. Toimitusjohtaja Jaakko Kylmäsen mukaan konkurssin pääsyynä olivat maksuvaikeudet. Toimintaa kurittivat myös vuonna 2017 tapahtunut tulipalo, koronapandemia ja viimeisimmän vuoden erityisen korkeat kustannukset.

## Lähteet
Kylmänen

**Kylmänen** on seuraavien suomalaisten henkilöiden sukunimi:

*Ahti Kylmänen (1912–1996), betonimies, kirjailija, runoilija ja pakinoitsija
*Johanna Kylmänen (s. 2002), pikajuoksija
*Juha Kylmänen (s. 1981), laulaja ja lauluntekijä

## Yrityksen nimenä
* Kylmänen Food, elintarvikeyritys
J. Lo

**J.Lo** on yhdysvaltalaisen laulaja Jennifer Lopezin toinen studioalbumi. Se julkaistiin Euroopassa 16. kesäkuuta 2001.

## Kappaleet

## Aiheesta muualla
*
Janne Muurinen

**Janne Muurinen** (s. 8. syyskuuta 1967 Espoo) on suomalainen upseeri ja huippu-uransa päättänyt koripalloerotuomari.

## Sotilasura

Muurinen toimi vuodesta 2008 vuoteen 2010 Suomen tasavallan presidentin 1. adjutanttina. Tätä ennen hän toimi vuosina 2006–2007 2. adjutanttina ja vuosina 2003–2006 3. adjutanttina. Muurinen on sotilasarvoltaan kommodori. Hän siirtyi kesäkuussa 2010 Suomenlahden Meripuolustusalueen 5. Miinalaivueen komentajaksi vuoteen 2013 saakka. Vuosina 2013-2015 hän työskenteli Merivoimien esikunnassa, vuosina 2015-2016 Pääesikunnassa ja vuodesta 2016 Rannikkolaivaston esikuntapäällikkönä. Pääesikunnan kanslianpäällikkönä kommodori Muurinen aloitti 2018. Vuosina 2019-2020 kommodori Muurinen toimi Merivoimien suunnittelupäällikkönä Merivoimien esikunnassa. Merivoimien apulaisesikuntapäällikkönä, eli Merivoimien operaatiopäällikkönä Muurinen aloitti marraskuussa 2020. Kommodori Muurinen jäi reserviin 1.3.2022, jolloin hän aloitti Patrian palveluksessa tehtävänimikkeenään Vice President, Sea Domain.

## Ura koripallotuomarina

Päätyönsä ohella Muurinen toimi Korisliigassa erotuomarina. Hänet valittiin Korisliigan vuoden erotuomariksi kolmesti kausina 2000–01, 2006–07 ja 2007–08. 

Muurinen aloitti koripallotuomarinuransa Suomen miesten pääsarjassa 20-vuotiaana vuonna 1987. Hän toimi tuomarina lopulta 29 vuotta, kevääseen 2016 asti, jolloin hän tuomitsi 48-vuotiaana Korisliigan mestaruuden ratkaisseen loppuottelun. 796 miesten pääsarjaottelua tuominnut Muurinen päätti lopullisesti lopettaa uransa hieman kauden päättymisen jälkeen. Koripalloon Muurinen tutustui isänsä ohjaamana ja tämän pelaamista katsellen, ja hän pelasi lajia kavereineen. A-poikaikäisenä hän siirtyi kokonaan tuomaritehtäviin. Esikuvinaan tuomareista hän piti Martti Huhtamäkeä ja Timo Haukilahtea. Samaan aikaan Muurisen kanssa tuomarinurallaan kehittyi Carl Jungebrand. Muurinen tuomitsi urallaan muun muassa NBA:n tähdistöjoukkueen vierailun 1990-luvun alussa ja Dennis Rodmanin Korisliiga-vierailun vuonna 2005. Tultuaan valituksi presidentin 1. adjutantiksi Muurinen pohti tuomarinuransa päättämistä, mutta presidentti Tarja Halonen kannusti häntä jatkamaan.

## Lähteet
ArchiCAD

**Archicad** on nykyisin saksalaiseen Nemetschek Groupiin kuuluvan Graphisoftin arkkitehtisuunnitteluun kehittämä kolmiulotteinen rakennussuunnitteluohjelmisto.

## Ohjelmiston kuvaus
Archicad on oliopohjainen, ja sen kehitys perustuu ajatukselle rakennuksen tietomallista (). Archicad tukee avointa IFC-tiedonsiirtomuotoa, jonka käyttö rakennussuunnittelun mallien tiedonsiirtomuotona on yleistymässä.

Archicad-mallin tietokantaa voidaan käsitellä API-ohjelmointirajapinnan kautta sekä lukea sitä ODBC-ajurin avulla. Archicadissä on myös oma objektikieli *GDL* (*Geometrical Description Language*), joka mahdollistaa parametristen objektien toteutuksen. Näitä objekteja voidaan hyödyntää rakennussuunnittelun apuna ja useat valmistajat ovat julkaisseet GDL-objektikirjastoja tuotteistaan. Valmistajat ja suunnittelijat voivat hyödyntää objekteja tiedon siirtämisessä ja keskinäisessä kommunikaatiossa. Valmistusvaiheessa mallin objektit voidaan siirtää suoraan tuotemäärittelyiksi, jolloin esimerkiksi työstökoneille voidaan saada valmistustieto tiedostoina, ilman piirustusten tulkintaa.

Nykyään ohjelmaa käytetään myös muiden suunnittelualojen, kuten talotekniikan ja rakennetekniikan, suunnitelmien yhdistämiseen. Samalla käyttäjäkunta on laajentunut rakennusliikkeisiin, insinööritoimistoihin ja rakennustuotevalmistajiin.

## Historia
Archicadin kehitys alkoi vuonna 1982; tuolloin ohjelmalla osallistuttiin Unkarin valtion tiedekilpailuprojektiin, jossa haettiin ratkaisua ydinvoimalan peruskorjauksen mallinnukseen. Ohjelman alullepanija ja Graphisoft-yrityksen perustaja on fysiikan tohtori Gabor Bojar, joka työskenteli aiemmin Budapestin yliopistossa. Archicad kehitettiin nimenomaisesti arkkitehtisuunnitteluun, ja kehittäjätiimi koostuukin lähinnä arkkitehdeista.

Nykyisin Archicadiä myydään noin sadassa maassa, ja se on käännetty yli 25 kielelle. Useisiin maihin ohjelmisto ja objektikirjastot lokalisoidaan paikallisten rakennusmääräysten ja vaatimusten mukaisiksi. Suomessa ohjelmiston maahantuoja Nordic BIM Group (entinen Micro Aided Design Oy) on aktiivisesti mukana lokalisointityössä.

Archicadin uusi versio julkaistaan vuosittain. Tuorein versio, Archicad 27, julkaistiin vuonna 2023. 

Graphisoftin osake-enemmistö siirtyi vuonna 2006 saksalaiselle Nemetschek Groupille, joka omistaa muun muassa Maxonin Cinema 4D:n ja VectorWorks-ohjelmat ja on kehittänyt Allplan-ohjelmistoja.

## Aiheesta muualla
* Graphisoftin kotisivut
* Graphisoftin BIMx tuotteen kotisivut
* ArchiCADWiki-tukisivusto
* Suomalaisen maahantuojan kotisivut (Nordic BIM Group)
*  ArchicadOBJECTS-sivusto
On the 6

**On the 6** on Jennifer Lopezin ensimmäinen albumi. Se julkaistiin Euroopassa 16. kesäkuuta 1999. Ensimmäinen single oli ”If You Had My Love”. Albumilta julkaistiin yhteensä neljä singleä, muut olivat ”Waiting for Tonight”, ”Feelin’ So Good” ja ”Let’s Get Loud”.

## Kappaleet

## Aiheesta muualla
*
Sektor Gaza

**Sektor Gaza**  () oli venäläinen vuosina 1987—2000 toiminut punk rock -yhtye. Yhtyeen keulahahmo, säveltäjä ja sanoittaja oli Juri Klinskih. Yhtye on levyttänyt 12 albumia.

Yhtyeen nimi on sanaleikki, joka voi tarkoittaa Gazan kaistaa tai kaasusektoria. Yhtyeen sanoitukset  kaiken kaikkiaan ovat hyvin monitulkintaisia, koska yhtyeen alkuaikoina sanoituksia sensuroi Neuvostoliiton hallinto, jolloin piti keksiä sopivia kiertoilmaisuja sensuurin välttämiseksi. Monitulkintaisten sanoitusten perinne jäi kuitenkin yhtyeen sanoituksissa soimaan loppun asti.

## Jäsenet

* Juri "Hoi" Klinskih - laulu, sanoitukset, musiikki - 1987-2000
* Oleg Krjutškov - rummut - 1988-1990
* Semjon Titievski - basso - 1988-1991
* Igor "Kuštš" Kuštšev - kitara - 1989-1991
* Sergei Tupikin - kitara, basso - 1989-1993
* Aleksei Ušakov - näppäimistö - 1989-1995
* Aleksandr Jakušev - rummut - 1989-1998
* Tatiana Fateeva - laulu - 1990-1993
* Vladimir Lobanov - kitara (vain konserteissa) - 1991-1993
* Igor "Jegor" Zhirnov - kitara (vain studiossa) 1991-2000
* Vitali Sutškov - basso (vain konserteissa) - 1993
* Vadim Gluhov - kitara (vain konserteissa) - 1993-2000
* Irina Puhonina - laulu (vain studiossa) - 1994, 1996
* Vasili Tšernyh - kitara (vain konserteissa) - 1995-1998
* Igor Anikeev - näppäimistö - 1995-2000
* Elbrus Tšerkezov - basso (vain studiossa) - 1997
* Valeri Podzorov - basso (vain konserteissa) - 1997-1998
* Veronica Nekiforova - laulu (vain studiossa) - 1998
* Vasili Dronov - basso (vain studiossa) - 2000
* Andrei Deltsov - äänitys ja miksaus - 1989-2000

## Diskografia
### Demo
* 1989 — *[[Плуги-вуги]] (официально не издавался)*
* 1989 — *[[Колхозный панк]] (официально не издавался)*

### Albumit
* 1990 — *[[Зловещие мертвецы]]*
* 1990 — *[[Ядрёна вошь]]*
* 1991 — *[[Ночь перед Рождеством]]*
* 1991 — *[[Колхозный панк]]*
* 1992 — *[[Гуляй, мужик!]]*
* 1993 — *[[Нажми на газ]]*
* 1993 — *[[Сектор газа]]*
* 1994 — *[[Танцы после порева]]*
* 1994 — *[[Кащей Бессмертный]]*
* 1996 — *[[Газовая атака]]*
* 1997 — *[[Наркологический университет миллионов]]*
* 1997 — *[[Сектор газа]] (ремейк)*
* 2000 — *[[Восставший из Ада]]*

### Kokoelmat
* 1996 — *Избранное 1*
* 1996 — *Избранное 2*
* 1998 — *Баллады*
* 2002 — *Избранное 3*
* 2003 — *Баллады 2*
* 2015, 2016 — *Вой на Луну*

### Remix
* 1999 — Extasy
* 1999 — Extasy 2

## Aiheesta muualla

* Virallinen sivusto
Anglo American Racers

**Anglo American Racers** tai **All American Racers** tai **Eagle** on yhdysvaltalainen Dan Gurneyn vuonna 1964 perustama talli, joka kilpaili Formula 1- ja CART-sarjassa.

## Formula 1
**AAR** kilpaili Formula ykkösissä kausina –. Talli saavutti yhteensä 17 MM-pistettä, yhden GP-voiton, kaksi palkintosijaa ja kaksi kilpailun nopeinta kierrosta. 

Ensimmäiset MM-pisteet Eagle saavutti jo sen toisessa kilpailussa Ranskan GP:ssa 1966, jolloin Gurney sijoittui viidenneksi. Gurney ylsi samalla kaudella vielä toistamiseen pisteille Meksikon GP:ssa, jolloin hän oli myös viides. Neljän pisteen turvin Eagle sijoittui kauden päätteeksi valmistajien MM-sarjassa seitsemänneksi.

Kaudeksi  Richie Ginther palkattiin Eaglen toiseksi kuljettajaksi, mutta hän ajoi vain Monacon GP:ssa. Gurney jatkoi ykköskuljettajana. Talli sai myös käyttöönsä uudet Weslaken V12 -moottorit. Osoitus uuden moottorin kilpailukyvystä nähtiin Belgian GP:ssa, kun Gurney ajoi kilpailussa selvään voittoon, mutta voitto jäi tallin ainoaksi F1:sissä. Gurney ajoi vielä Kanadan GP:ssa kolmanneksi. McLaren-tallin isä Bruce McLaren nähtiin Eaglen ratissa kolmessa kilpailussa, mutta maaliin saakka hän ei yltänyt kertaakaan. Eagle saavutti kaudella 13 MM-pistettä ja sijoittui valmistajien MM-sarjassa seitsemänneksi.

Kausi  muodostui Eaglelle pettymykseksi. Talli ei kyennyt saavuttamaan ainuttakaan MM-pistettä ja Gurney päätti lopettaa F1:sissä kilpailemisen. Hän kuitenkin ajoi kolmessa kauden viimeisessä kilpailussa McLarenin autolla, joista parhaimpana tuloksena oli neljäs Yhdysvaltain GP:n neljäs sija. Al Pease ajoi vielä seuraavalla kaudella yksityistallin Eaglella Kanadan GP:ssa. F1-sarjan jälkeen talli palasi Yhdysvaltoihin ja keskittyi IndyCariin.

## Formula 1 -saavutukset

**Palkintosijat**

**Paalupaikat**

**Nopeimmat kierrokset**

## Formula 1-tulokset
### Valmistajatallina

 Vuoden 1968 Yhdysvaltain GP:n neljäs sija saavutettu McLarenin autolla, jolloin pisteet menivät kyseiselle valmistajalle.

### Asiakastallien tulokset

## Huomioita

## Lähteet
Korporativismi

**Korporativismi** tai **korporatismi** on yhteiskuntajärjestelmä, jossa lainsäädäntövaltaa käyttävät työnantajaliittojen ja ammattiliittojen muodostamat ammattikunnat eli korporaatiot (kuten metalliala ja tekstiiliala).

Korporativismissa on kyse eturyhmien vallasta. Maanviljelijöiden, käsityöläisten, tehtailijoiden, työläisten, asianajajien, lääkäreiden ja papiston ammattijärjestöt ovat itsehallinnollisia elimiä, jotka toimivat jäsentensä ja maan hallituksen välittäjinä. Ammatti ja ryhmän jäsenyys, eivätkä kansalaisuus ja alueellinen edustavuus parlamentissa, määrittävät poliittiset asemat ja poliittiset oikeudet.

Korporativismi pohjautuu keskiajan sääty- ja kiltajärjestelmään. Saksalaiset romantiikan ajan filosofit pitivät korporativismia 1800-luvulla hyvänä keinona korjata teollistumisen ja luokkakonfliktien aiheuttamaa sosiaalista juurettomuutta. Korporativismista ottivat vaikutteita myös katolisen kirkon sosiaalinen liike sekä monet autoritaariset hallinnot Euroopassa ja Etelä-Amerikassa 1920- ja 1930-luvuilla, kuten Mussolinin Italia, Hitlerin Saksa, Francon Espanja, Salazarin Portugali, Dollfussin Itävalta, Pilsudskin Puola, Vargasin Brasilia, Perónin Argentiina ja Callesin Meksiko. Fasistisessa Italiassa sovellettua järjestelmää kutsuttiin korporaatioiden järjestelmäksi, jossa kukin yhtymä toteutti sille yhteiskunnallisessa työnjaossa asetettua tehtävää; näin korporaatiot korvasivat parlamentaarisen demokratian. Toisaalta totalitaristiset, militaristiset ja fasistiset diktatuurit pyrkivät soluttautumaan ja hallitsemaan yhteiskuntaelämän kaikkia lohkoja, mikä on korporativismin vastaista. Tämän vuoksi tutkijat eivät nykyaikana luekaan totalitaristista fasismia korporativismiksi vaan kokonaan omaksi hallintomuodokseen.

Kroatian parlamentissa oli pitkäaikainen korporativistinen perinne, ja sen toisessa kamarissa oli ammattiliittojen ja muiden järjestöjen edustajia.

Nykyaikana hyvinvointivaltioiden yhteiskunnissa on sikäli korporativistisia piirteitä, että voimakkaat liike-elämän järjestöt ja ammattiliitot verkostoituvat ja neuvottelevat valtion kanssa teollisuuden ja sosiaalipolitiikan aloilla.

Liberaalit torjuvat korporativismin, sillä he katsovat sen korvaavan yksilöllisen edustuksen, kansalaisvapaudet, vapaan kilpailun ja demokratian kollektivistisilla yhtiöorganisaatioilla politiikan ja talouden kulmakivinä. Sosialistien ja kommunistien mukaan korporativismi edustaa kapitalistista luokkasortoa, joka eliminoi poliittisen vasemmiston ja hallitsee työväkeä kepillä ja porkkanalla.

## Katso myös
* Korporatokratia
* Tulopolitiikka
* Syndikalismi

## Lähteet
Matilda (romaani)

**Matilda** on Roald Dahlin kirjoittama lastenromaani, jonka alkuperäinen englanninkielinen painos julkaistiin vuonna 1988. Kuvituksen teki Quentin Blake.

*Matildan* päähenkilö Matilda Wormwood on Englannissa asuva ihmelapsi, joka kirjan kuluessa on iältään 4–5-vuotias. Dahl on tapansa mukaisesti kuvannut useimmat aikuiset varsin inhottaviksi henkilöiksi; koulun väkivaltainen rehtori Miss Trunchbull suhtautuu lapsiin avoimen vihamielisesti, ja tytön isä on asiakkaitaan huijaava autokauppias. Matildan tärkeimmäksi ihmissuhteeksi muodostuu suhde luokanopettajaan, Miss Jennifer Honeyyn, jonka tädiksi rehtori lopulta osoittautuu. 

Danny DeViton romaanin pohjalta ohjaama elokuva *[[Matilda ja lasten kapina]]* on vuodelta 1996. Siinä Matildan roolin tulkitsi Mara Wilson ja Miss Honeyn roolin Embeth Davidtz. Vuonna 2022 tehtiin romaanin pohjalta myös musikaalielokuva **. Siinä Matildaa esittää Alisha Weir ja Miss Honeytä Lashana Lynch.
Mara Wilson

**Mara Elizabeth Wilson** (s. 24. heinäkuuta 1987) on yhdysvaltalainen entinen lapsinäyttelijä, teatterinäyttelijä ja kirjoittaja.

Wilson syntyi Michael ja Suzie Wilsonin tyttärenä Burbankissa Kaliforniassa. Hänellä on isänsä puolelta irlantilaisia sukujuuria ja hänen äitinsä oli juutalainen, ja hän sai juutalaisen kasvatuksen. Äiti-Suzie kuoli rintasyöpään vuonna 1996. Wilsonilla on kolme vanhempaa veljeä ja nuorempi sisko. Hän on kommentaattori Ben Shapiron serkku. Wilson on opiskellut New Yorkin yliopistossa.

Wilson näytteli tunnetuimmat roolinsa elokuvissa *[[Mrs. Doubtfire – Isä sisäkkönä]]* (1993), *[[Joulu Manhattanilla]]* (1994), *[[Matilda ja lasten kapina]]* (1996), *[[Henkimaailman hommia]]* (1997) ja Thomas and the Magic Railroad (2000). Hän on esiintynyt myös teatterissa sekä televisiosarjassa *[[Melrose Place]]*.

## Lähteet

## Aiheesta muualla
* 
*
Kristillisen veljeyden kirkko

**Kristillisen veljeyden kirkko** (engl. *Church of the Christian Brotherhood*) oli Reorganisoidusta myöhempien aikojen pyhien kirkosta vuonna 1918 eronnut yhteisö, joka siis kuului myöhempien aikojen pyhien liikkeeseen. Yhteisön perusti Richard Charles Evans (1861-1921), joka oli eräs Reorganisoidun kirkon apostoleista ja kirkon johtavan presidenttikunnan jäsen.

Vuonna 1918 Evans riitautui Reorganisoidun kirkon johdon kanssa. Hän alkoi arvostella kirkon johtajaa, profeetta-presidentti Frederick W. Smithiä - joka oli Myöhempien aikojen pyhien Jeesuksen Kristuksen kirkon perustajan Joseph Smithin pojan Joseph Smith III:n poika - itsevaltaisesta hallintotavasta ja muiden sortamisesta. Lisäksi häntä kiusasi se, että Reorganisoitu kirkko kiisti vastoin selkeitä historiallisia todisteita, että Joseph Smith oli opettanut ja harjoittanut moniavioisuutta. Nykyään Kristuksen yhteisö myöntää Smithin opettaneen moniavioisuutta ja eläneen itse moniavioisissa liitoissa, mutta tuolloin asia selitettiin virallisesti MAP-kirkon toisen presidentin Brigham Youngin keksinnöksi.

Kanadassa asunut Evans alkoi kritisoida Reorganisoidun kirkon johtoa virallisesti, ja hän sai ympärilleen pienen joukon kannattajia Torontossa. Evans, jolla vielä oli pääsy Reorganisoidun kirkon rahavaroihin Kanadassa, käytti kirkon varoja järjestääkseen oman kirkkonsa, jolle hän antoi nimen Kristillisen veljeyden kirkko. Reorganisoidun kirkon johto nosti Evansia vastaan kanteen kavaltamisesta. Evans voitti jutun alioikeudessa, mutta Reorganisoidun kirkon valitus Ontarion Korkeimpaan oikeuteen oli menestyksekäs, ja Evans joutui maksamaan kavaltamansa rahat takaisin. Evans myös erotettiin virallisesti Reorganisoidusta kirkosta 1919, koska hän opetti harhaoppeja, oli perustanut kirkkoa vastaan suunnatun yhteisön ja oli lisäksi kavaltanut kirkon rahavaroja.

1920 Evans kirjoitti kirjan, jossa hän selitti välirikkoaan Reorganisoidun kirkon kanssa. Kirjassaan hän osoitti monin todistein, että Smith oli opettanut moniavioisuutta ja elänyt itse moniavioista elämää. Hän selitti myös, ettei enää voinut pitää Smithiä Jumalan puhetorvena ja profeettana, vaan ainoastaan huijarina. Samalla hän torjui myös Mormonin kirjan jumalallisen alkuperän.

Evans menehtyi keuhkokuumeeseen vuonna 1921, ja hänen ympärilleen kerääntynyt pieni yhteisö hajosi.
Vain elämää (albumi)

**Vain elämää** on 20 suosikkia -sarjassa vuonna 1996 julkaistu kokoelmalevy, jolla on suomalaisen laulajan Irwin Goodmanin kappaleita.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
M/S Finn

**M/S Finn** () oli vuonna 1973 rakennettu 137,52-metrinen rahtilaiva. Laivan rakensi Rauma-Repola Oy Raumalla, Suomessa. Alun perin alus oli nimeltään *Sirius*. Alus romutettiin elokuussa 2001 Alangissa, Intiassa. 

Finnin sisaraluksia ovat M/S Sea Corona, M/S Seaterns, M/S Lipa ja M/S San Diego.

## Käyttöhistoria

15. joulukuuta 1972 alus laskettiin vesille ja seuraavan vuoden huhtikuussa se luovutettiin suomalaisen Finska Ångfartygsin omistukseen. Aluksen kotisatamaksi tuli Helsinki. Tuolloin alus oli nimeltään *Sirius*. Luovutuksen jälkeen Sirius aloitti liikennöinnin Suomen ja Euroopan välillä. Helmikuun puolivälissä 1981 laivan omistajaksi rekisteröitiin Effoa-Finska Ångfartygs.

22. huhtikuuta 1987 EFF-Shipping osti Siriuksen ja rekisteröi sen Bahaman lipun alle. Kotisatamaksi tuli Nassau. 24. huhtikuuta alus nimettiin *Fennia*ksi. Tämän jälkeen laiva aikarahdattiin eli vuokrattiin Kent Linen liikenteeseen, reitille Dartford / Chatham–Zeebrugge. Lokakuussa 1989 Fennia-Shipping osti Fennian. Elokuussa 1992 alus aikarahdattiin DFDS A/S:n liikenteeseen, reitille Newcastle–Esbjerg. 

11. joulukuuta 1992 Finnlines osti aluksen ja nimesi sen muutamaa päivää myöhemmin *Finnmaster*iksi, jonka jälkeen Finncarriers aloitti liikennöinnin laivalla. 8. tammikuuta 1999 Finnmaster siirtyi Transrussian liikenteeseen, linjalle Kiel–Mukran–Pietari. Huhtikuussa reitti vaihtui; Kotka–Rostock. Kesäkuussa 2000 alus sai uuden nimen: *Finnwood*.

10. heinäkuuta 2001 intialainen romuttaja osti aluksen, jolloin se sai myös nykyisen *Finn* -nimensä. Romuttaja rekisteröi laiva Komorien lipun alle. Parin viikon kuluttua tästä alus saapui Alangiin, Intiaan, jossa se romutettiin.

## Lähteet

## Aiheesta muualla
*Fakta om Fartyg – M/S Sirius
Salainen agentti

**Salainen agentti** on 20 suosikkia -sarjassa vuonna 1999 julkaistu laulaja Irwin Goodmanin kokoelma-albumi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Elämältä kaiken sain (albumi)

**Elämältä kaiken sain** on suomalaisen laulaja Pepe Willbergin kokoelma-albumi vuodelta 1999. Se sisältää paitsi Willbergin soololevytyksiä, myös hänen aiempien yhtyeidensä Jormasin ja Pepe & Paradisen suosituimpia kappaleita.

Albumi nousi Radiomafian "TOP 40" -listalla 27. kesäkuuta 1999 sijalle 27. 11. heinäkuuta 1999 se oli listan 22. sijalla, joka oli levyn paras sijoitus.

## Kappaleet

# Jormas: "Rööperiin" (- Penny Lane -) (John Lennon-Paul McCartney / Juha Vainio / Björn Björklöf) - 2:48
# Pepe & Paradise: "Yksin oon tietenkin" (- Alone Again (Naturally) -) (Raymond O'Sullivan / Veikko Salmi / Markku Johansson) - 4:25
# Pepe & Paradise: "Kuka kertoisi minulle" (Henrik Otto Donner / Aulikki Oksanen / Henrik Otto Donner) - 3:03
# Jormas: "Saat miehen kyyneliin" (- To Make A Big Man Cry -) (Les Reed-Peter Callander / Jyrki Lindström / Björn Björklöf) - 2:54
# Pepe & Paradise: "Elämältä kaiken sain" (- Every Little Move She Makes -) (Tony Mac Aulay-Roger Greenaway-Roger Cook / Veikko Salmi / Markku Johansson) - 2:53
# "Merimies" (- A Salty Dog -) (Gary Brooker  / Artto Blom / Otto Donner) - 4:52
# Pepe & Paradise: "Toiset meistä" (Rauno Lehtinen / Mikko Haljoki / Markku Johansson) - 4:27
# Jormas: "Taivas vain tietää" (- God Only Knows -) (Brian Wilson / Saukki / Björn Björklöf) - 2:33
# Pepe & Paradise: "Niin vähän on aikaa" (Henrik Otto Donner / Matti Rossi / Henrik Otto Donner) - 5:06
# "Ovensuu" (- The Long And Winding Road -) (John Lennon-Paul McCartney / Juha Vainio / Markku Johansson) - 3:12
# "Taivas itkee" (Pepe Willberg-Markku Johansson / Veikko Salmi / Markku Johansson) - 2:58
# Jormas: "Alusta mä kaiken alkaisin" (- Everybody Knows -) (Les Reed-Barry Mason / Juha Vainio / Björn Björklöf) - 2:19
# Jormas: "Luokses palaan taas" (- Here It Comes Again -) (Les Reed-Barry Mason / Jyrki Lindström / ?) - 2:52
# "Jos sä lähdet pois" (- If You Leave Me Now -) (Peter Cetera / P.Wirsi / ?) - 3:31
# Pepe & Paradise: "Aamu" (Pepe Willberg-Markku Johansson / Veikko Salmi / Markku Johansson) - 2:58
# Jormas: "Kuin yö" (- Unchained Melody -) (Alex North / Jyrki Lindström / Jormas) - 3:37
# Pepe & Paradise: "Sotilaat, kansat, maat" (- Joy To The World -) (Hoyt Axton / Veikko Salmi / Markku Johansson) - 2:55
# Jormas: "Kenties, kenties" (- Hello Goodbye -) (John Lennon-Paul McCartney / Juha Vainio / Jormas) - 3:30

## Lähteet
NHL-kausi 1994–1995

**NHL-kausi 1994–1995** oli kaikkiaan 78. kausi jääkiekon NHL-liigassa.
Kaikki 26 joukkuetta pelasivat vain 48 ottelua NHL:n työsulun vuoksi. Työsulku kesti 103 päivää ja päättyi 11. tammikuuta 1995. New Jersey Devils voitti Stanley Cupin voittaen finaalissa Detroit Red Wingsin. 

Quebec Nordiques pelasi viimeisen kauden NHL:ssä. Seuraavaksi kaudeksi joukkue siirtyi Denveriin, jolloin siitä tuli Colorado Avalanche. 

Työsulun johdosta kymmeniä NHL-pelaajia esiintyi syksyllä 1994 Euroopan eri sarjoissa. Muun muassa SM-liigassa nähtiin 15 NHL-pelaajaa.

## Lopputulokset
V = voitot, H = häviöt, T = tasapelit, TM= tehdyt maalit, PM = päästetyt maalit, Pist. = pisteet*

===Itäinen Konferenssi===




===Läntinen Konferenssi===





==Pistepörssi==
O = ottelut, M = maalit, S = syötöt, P = pisteet*

## Pudotuspelit

### Ensimmäinen kierros
#### Itäinen Konferenssi

#### Läntinen Konferenssi

### Konferenssin välierät

**Itäinen Konferenssi**

**Läntinen Konferenssi**

### Konferenssien finaalit

### Stanley Cup finaali

### Pudotuspelien pistepörssi
*O = ottelut, M = maalit, S = syötöt, P = pisteet*

## Palkinnot

### All-Star-joukkueet
Lindau

**Lindau** on kaupunki Baijerin osavaltiossa, eteläisessä Saksassa. Se on samannimisen piirikunnan keskuskaupunki ja kuuluu Schwabenin hallintopiiriin. Kaupunki sijaitsee Bodenjärven itäisellä rannalla lähellä Itävallan ja Sveitsin rajaa. Lindaun historiallinen vanhakaupunki sijaitsee 0,68 neliökilometrin kokoisella saarella.

## Historia

Varhaisin maininta Lindausta historiallisissa lähteissä on peräisin vuodelta 882. Tuolloisessa dokumentissa St. Gallenista kotoisin ollut munkki kertoi kreivi Adalbert von Rätienin perustaneen nunnaluostarin saarelle. Vuonna 1180 alueelle perustettiin St. Stephanin kirkko, ja vuonna 1224 fransiskaanit perustivat uuden luostarin saarelle. 1270-luvulla Lindausta tuli vapaa keisarillinen kaupunki () kuningas Rudolf I Habsburgilaisen hallintokaudella. 

Uskonpuhdistuksen myötä Lindau kääntyi protestanttisuuteen vuonna 1528. Kolmikymmenvuotisen sodan jälkeen vuonna 1655 kaupungissa pidettiin sota-ajan muistoksi ensimmäinen Lindauer Kinderfest.

Pyhän saksalais-roomalaisen keisarikunnan kaaduttua Lindau menetti vapaan valtakunnankaupungin asemansa vuonna 1802. Kaupungin hallinta siirtyi Karl August von Bretzenheimille, joka luovutti kaupungin ja sen luostarin Itävallan kuningaskunnalle vuonna 1804. Itävalta luovutti kaupungin takaisin Baijerille vuonna 1805. Rautatieyhteys vanhankaupungin saarelle rakennettiin vuonna 1853. Vuonna 1856 kaupungille rakennettiin uusi satama.

Aeschachin, Hoyrenin ja Reutinin alueet liitettiin Lindauhun vuonna 1922. Toisen maailmansodan jälkeen kaupunkia hallinnoivat ranskalaiset. Se palautettiin Baijerille vuonna 1955. 

## Nähtävyyksiä
* Unserer Lieben Fraun tuomiokirkko. Rakennettiin vuoden 1728 tulipalon jälkeen barokin tyylisuunnan mukaisesti vuosina 1748–52.
* Vuosina 1913–21 rakennettu jugendia edustava rautatieasema.
* Alun perin vuonna 1422 goottilaiseen tyyliin rakennettu, vuonna 1576 renessanssiulkonäön saanut Altes Rathaus eli vanha raatihuone. 

## Lähteet

## Aiheesta muualla

* Kaupungin verkkosivusto
1-propaanitioli

**1-propaanitioli** on orgaaninen yhdiste (tioli), joka on helposti syttyvää, huoneenlämmössä (20&nbsp;°C) olomuodoltaan väritöntä nestettä, jolla on tunnusomainen haju. Sen kemiallinen kaava on C3H8S ja rakennekaava on CH3(CH2)2SH. 1-propaanitiolista käytetään myös nimityksiä *1-merkaptopropaani*, *propaani-1-tioli* ja *n-propyylimerkaptaani*.

1-propaanitiolin moolimassa on 76,2&nbsp;g/mol, sulamispiste &minus;113&nbsp;°C, kiehumispiste 68&nbsp;°C, tiheys 0,84&nbsp;g/cm3, leimahduspiste &minus;20&nbsp;°C ja CAS-numero 107-03-9. Lämpötilan ollessa 25 °C 1-propaanitioli liukenee veteen 0.190 g/100 ml. Aineen höyry on ilmaa raskaampaa ja voi siten kulkeutua maata pitkin syttyen etäällä vuotokohdasta, sillä 1-propaanitiolin suhteellinen höyry-ilma-seoksen tiheys 20&nbsp;°C:ssa (ilma = 1) on 1.101.

Palaessa 1-propaanitioli muodostaa syövyttäviä huuruja, jotka sisältävät rikkivetyä (H2S) ja rikin oksideja. Aine reagoi kiivaasti hapettimien, pelkistävien aineiden, vahvojen happojen, vahvojen emästen kanssa.

1-propaanitiolia esiintyy mm. keltasipulissa (*Allium cepa*), kesäpurjossa (*Allium ampeloprasum*), perunassa (*Solanum tuberosum*), herneessä (*Pisum sativum*) ja tarhapavussa (*Phaseolus vulgaris*).

## Ympäristö- ja terveysvaikutukset

Lyhytaikainen altistus ärsyttää silmiä, ihoa ja hengitysteitä. Altistuminen suurille ainepitoisuuksille voi aiheuttaa tajunnantason laskua.

## Katso myös
* Etaanitioli (C2H6S)
* N-butyylimerkaptaani eli 1-butaanitioli (C4H10S)

## Lähteet
* 

### Viitteet

## Aiheesta muualla
*PubChem: Propanethiol 
*Human Metabolome Database (HMDB): 1-Propanethiol 
*Kyoto Encyclopedia of Genes and Genomes (KEGG): Propane-1-thiol 
*ChemBlink: 1-Propanethiol
Itävallan Grand Prix 1981

**Itävallan Grand Prix 1981** oli Formula 1 -sarjan osakilpailu, joka ajettiin 16. elokuuta 1981 Österreichringillä Itävallassa. Kilpailun voitti Ligierillä ajanut Jacques Laffite, jolle voitto oli kauden ensimmäinen.

## Tulokset

## Muuta

*Paalupaikka: René Arnoux – 1.32,018
*Nopein kierros: Jacques Laffite – 1.37,62 (kierroksella 47)
*Carlos Reutemann saavutti 300 MM-pisteen rajan.

## Lähteet
Porfyrioksen puu

**Porfyrioksen puu** (; myös *scala praedicamentalis*) on hierarkkinen eli puurakenteinen ontologia, joka on peräisin Porfyrioksen teoksesta *[[Eisagoge]]*. Ontologia muodostuu riveistä, joissa keskimmäisenä ovat universaalit eli suvut (*genus*) ja lajit (*species*), ja laitimmaisina rajoittavat piirteet (*differentia specifica*).

Ylimpänä hierarkiassa on substanssi. Kun hierarkiassa ylempänä olevaan universaaliin, sukuun, liitetään joku rajoittava piirre, saadaan yhtä tasoa alempana oleva universaali, laji. Esimerkiksi kun substanssiin liitetään rajoittava piirre ”aineellinen”, muodostuu laji kappale; kun kappaleeseen liitetään rajoittava piirre ”elollinen”, muodostuu laji eläin; ja kun eläimeen liitetään rajoittava piirre ”järjellinen”, muodostuu laji ihminen. Ihminen on siis ”järjellinen eläin”: eläinlaji, jonka erottaa muista eläimistä järjellisyys. Yksittäisiin ihmisiin kuuluvat muun muassa Sokrates ja Platon.

::

Porfyrioksen puuta käytettiin logiikan opetuksessa 1800-luvun loppupuolelle saakka.

## Katso myös

* Diderot’n ja d’Alembertin puu
* Taksonomia

## Aiheesta muualla

* Cohen, S. Marc: Definitions and the Tree of Porphyry University of Washington
Kai Palm

**Kalle "Kai" Palm** (s. 28. tammikuuta 1948 Nurmes) on suomalainen romanitaustainen muusikko. Hän on aloittanut jo nuorena poikana 1960-luvulla junissa muusikonuran laulamalla harmonikansoittaja Topi Ahosen säestämänä, mutta ammattimaisesti viimeistään kuusitoistavuotiaana. Bändimuusikkona toimittuaan hän on saanut aikaan myös kaksi pitkäsoittoista levyä. Muusikkona Palm on monitaitoinen: laulunsa lisäksi hän käsittelee akustista ja bassokitaraa sekä rumpuja.

Jo 1970-luvulla tehty LP-levy Tširigli on Palmin omia tekstejä ja sävellyksiä. Sointi on persoonallinen ja pehmeä. Levylle mahtuu kahdeksan romaninkielistä lähinnä blues- ja rock-tyyppistä iskelmää, joista *Soske jeeal toori* on varsin nopeatempoinen rautalankarockesitys. Suomenkieliset kappaleet ovat hyytäviä tangoja, erityisesti *Valheen kyyneleet*. Muusikkona Palm on monitaitoinen: käsittelee kitaraa, bassokitaraa ja rumpuja.

Myöhemmin Kai Palm on tehnyt työtä lasten kanssa arvostaen kieltään ja taustaansa. Romanilapset laulavat -vihko on ilmestynyt opetushallituksen tuottamana. Laulut ovat Kai Palmin.  

## Diskografia
*LP *Tširigli* () 1975, esityskieli romani, suomi, KISS RPLP 5012, 
**Kappaleet:

A-puoli
# Tamlipa
# Palaa takaisin
# Vennesko tiia
# Soske jeeal toori?
# Me ikkavaa tumen

B-puoli
# Tsae tsella
# Samlipa
# Kaalijakkokiero pahipa
# Valheen kyyneleet
# Tširigli

*Romales-yhtyeen kanssa CD *Tumma ja hehkuva veri* 1997, Alba Records, esityskieli romani

## Lähteet

## Aiheesta muualla
*Mainintaa romanit.net -lehdessä 
*Romanilapset laulavat - ROMALES BA&#542;AVEN TA DŽAMBEN   
*Romales-yhtyeen kotisivu
Jyrki Raatikainen

**Juha Jyrki Raatikainen** (s. 18. toukokuuta 1964) on suomalainen rumpali. Hän on parhaiten Radiopuhelimet-yhtyeen rumpali. Radiopuhelimien lisäksi hän on soittanut myös muun muassa yhtyeissä Kansanturvamusiikkikomissio,, Après Demain Electric Blue Peggy Sue and the Revolutionions from Mars ja New Rising Suns. Ebpsatrfmissa Raatikainen soitti vain yhtyeen alkuaikoina. Raatikainen on myös sanoittanut joitain kappaleita KTMK:lle ja Radiopuhelimille. Hän on toiminut myös Mieskuoro Huutajien kuoronjohtajana ja jäsenenä. 

## Lähteet
* 

### viitteet
Luciano Soprani

**Luciano Soprani** (1946 – 23. lokakuuta 1999) oli italialainen muotisuunnittelija. Hän loi mainetta räätälöidyillä miesten puvuilla ja värikkäillä silkki-iltapuvuilla.

Luciano Soprani opiskeli ensin maataloutta mutta 1967 hän aloitti uran muotialalla, Max Maran muotitalon suunnittelijana. 1974 hän saapui pysyvästi Milanoon ja siirtyi suunnittelemaan useille tunnetuille muotitaloille kuten Gucci, Basile, Heliette ja Nazareno Gabrielli.

1982 Luciano Soprani perusti Milanoon omaa nimeään kantavan muotihuoneen ja samana vuonna hän esitteli ensimmäisen oman kokoelmansa. Sopranin muotitalo on edelleen toiminnassa.

Luciano Soprani kuoli vain 53-vuotiaana kurkkusyöpään.

## Lähteet
Saksan Grand Prix 1981

**Saksan Grand Prix 1981** oli Formula 1 -sarjan osakilpailu, joka ajettiin 2. elokuuta 1981 Hockenheimringilla Saksassa. Kilpailun voitti Brabhamilla ajanut Nelson Piquet, jolle voitto oli kauden kolmas.

## Tulokset

## Muuta

*Paalupaikka: Alain Prost – 1.47,50	
*Nopein kierros: Alan Jones – 1.52,42 (kierroksella 4)
*Alain Prostin uran ensimmäinen paalupaikka
*McLarenin 200:s Grand Prix
*Ligier saavutti 200 MM-pisteen rajan

## Lähteet
Oink's Pink Palace

**OiNK's Pink Palace** (**OiNK**) oli BitTorrent-trakkeri, joka keskittyi pääasiassa musiikkialbumien jakamiseen. Se suljettiin 23. lokakuuta 2007 IFPI:n (*International Federation of the Phonographic Industry*), BPI:n (*British Phonographic Industry*) ja viranomaisten toimesta. Ennen sulkemistaan sitä pidettiin yhtenä vaikutusvaltaisimmista musiikkipalveluista. 

Trakkerille pääsi rekisteröitymään ainoastaan silloin, jos vastaanotti kutsun sivuston käyttäjältä. Käyttäjiä oli ennen sivuston sulkemista noin 180 000. Palvelu ei ollut maksullinen, vaan lahjoitusten antaminen sivustolle oli vapaaehtoista. Wired-lehti kuvasi sivustoa yhtenä maailman suurimmista ja tarkimmin ylläpidetyistä online-musiikkitietokannoista. Epävirallisesti on arvioitu, että palvelun kautta sen käyttäjät olisivat jakaneet noin 200 000 levyä, jolloin se olisi ollut suurempi kuin maailman suurin verkkomusiikkikauppa iTunes. Musiikkivalikoima oli havaittavasti painottunut *harvinaisempaan* musiikkiin ja sen käyttäjinä oli myös nimekkäitä muusikoita, nimekkäimpänä Nine Inch Nailsin Trent Reznor.

IFPI:n mukaan OiNK oli ennen virallista julkaisupäivää vuotaneiden levyjen suurin lähde internetissä. Organisaation mukaan ainakin 60 laajempaa levyjulkaisua vuoti sivustolle vuonna 2007.  Uutispalvelu TechCrunch kommentoi IFPI:n lehdistötiedotteen arvion *alkuperäislähteestä* olevan väärä ja piti sivustoa lähinnä paikkana, jonne ilmestyivät hyvin nopeasti muualla  vuodetut levyt.

## Lähteet

## Aiheesta muualla
*oink.cd  
*tehpaine.blogspot.com - Entisen ylläpitäjän tiedotusblogi tapahtumista.
*Mudd up! Defending the pig - Oink croaks — muusikko ja kirjailija Jace Clayton kertoo hänen (käyttäjän) näkemyksen Oinkista
* When Pigs Fly: The Death of Oink, the Birth of Dissent, and a Brief History of Record Industry Suicide - Rob Sheridanin kirjoitus musiikkiteollisuuden tilasta
De lege lata

**De lege lata** (tai **lex lata**, suomennettuna *nykyinen laki*) on latinankielinen ilmaus, jolla oikeustieteessä viitataan voimassa oleviin oikeussääntöihin (*säädetyn lain kannalta*).

Lex latalle kontrastina voidaan pitää mielipidettä tulevaisuuden oikeussäännöstä, eli millaista lain pitäisi olla. Tätä termiä kutsutaan lex ferendaksi. 

## Lähteet
De lege ferenda

**De lege ferenda** (tai **lex ferenda,** suomennettuna *tulevaisuuden laki*) on latinankielinen ilmaus, jolla oikeustieteessä viitataan tulevaan oikeussäännöstöön (*tulevaisuudessa säädettävän lain kannalta*). De lege ferenda -kannanotto on sen esittäjän mielipide siitä, minkälainen kyseessä olevan oikeussäännön pitäisi tulevaisuudessa olla. 

Lex ferendan vastakohta on lex lata, eli nykyinen laki.

## Lähteet
Lattarikkaseppä

**Lattarikkaseppä**, vanhemmalta nimeltään **lattavalekauniainen**, (*Aulonothroscus laticollis*) on Euroopassa harvinainen kovakuoriainen. Lattarikkaseppä havaittiin Suomessa ensimmäisen kerran vuonna 1865 ja seuraava havainto tehtiin Linnansaaren kansallispuistossa vuonna 2007. Vuoden 2010 kansallisessa uhanalaisarvioinnissa lattarikkaseppä on luokiteltu Suomessa äärimmäisen uhanalaiseksi (CR).

## Koko ja ulkonäkö
Lattarikkaseppä on 3,2&ndash;4 millimetrin mittaisena heimonsa kookkain edustaja Suomessa. Se on pitkänomaisen soikea, tummanruskea kovakuoriainen. Verrattuna lähisukulaisiinsa lattarikkasepän silmän etureunassa on vain pieni kuroutuma tuntosarven tyven vierellä, takarinnassa on molemmilla puolilla urat, joihin keskimmäisten raajojen nilkat mahtuvat eikä pään etuosassa ole pitkittäisharjanteita.

## Levinneisyys
Kuoriaisesta ei ole koko Euroopassakaan kuin muutamia havaintoja. Se tunnetaan Suomesta, Venäjältä, Kroatiasta, Puolasta, Espanjasta, Ranskasta ja Ruotsista. Ruotsissa laji esiintyy Itä-Götanmaalla. Suomesta lajista on yksittäishavainto Kuopiosta 1800-luvulta. Lisäksi Rantasalmella, Linnansaaren kansallispuiston eteläosan lehtometsissä elää mahdollisesti elinvoimainen populaatio.

## Elinympäristö ja elintavat
Lattarikkasepän elintavat tunnetaan huonosti. Ranskalaisten havaintojen perusteella toukat elävät joko ruskolahossa puuaineksessa tai onton puun onkalon pohjalle kertyneessä, sienirihmastoisessa puukarikkeessa. Ranskassa toukkia on löydetty tammista, Ruotsissa männyistä. Suomessa kuoriaisia on löydetty ikkunapyydyksillä haapojen rungoilta. Puolassa havainnot ovat sekametsästä. Toukat eivät luultavasti jätä havaittavia syömäjälkiä ja saattavat elää karikkeessa kasvavalla sienirihmastolla. Niiden kehitys kestänee kaksi vuotta. Aikuisia kuoriaisia tavataan kesä-heinäkuussa.

## Lähteet

## Aiheesta muualla
*Laji.fi: Lattarikkaseppä (''Aulonothroscus laticollis'')
*Luontoon.fi: Huippuharvinainen kovakuoriainen löytyi Linnansaaren kansallispuistosta 
*Fauna Europaea: Aulonothroscus laticollis  
*Insectoid: Aulonothroscus (Aulonothroscus) laticollis
Bernard Mandeville

**Bernard de Mandeville** (15. marraskuuta 1670 Rotterdam – 21. tammikuuta 1733 Lontoo) oli alankomaalais-englantilainen  moraalifilosofi, lääkäri ja satiirikko. Hän on tunnettu runostaan "The Grumbling Hive or Knaves Turned Honest" (1705), mutta omana aikanaan vasta teoksen myöhemmät painokset lisäysten kera herättivät suurta kohua ja kritiikkiä. Mandeville esittää teoksessa, että ihminen on läpeensä egoistinen, mutta samalla itsekkäillä ominaisuuksillaan myös yhteiskunnan hyvinvoinnin edellytys. Hänen kritiikkinsä kohdistui erityisesti Lordi Shaftesburyyn, joka Mandevillen mielestä virheellisesti piti ihmistä luonnostaan hyväntahtoisena ja hyveitä yhteisen hyvän edistäjinä.

Mandevillea pidetään myös etevänä deistinä ja ranskalaisten ensyklopedistien ja utilitarismin edelläkävijänä.

## Teokset

* *Typhon: a Burlesque Poem* (1704)
* *Aesop Dress'd, or a Collection of Fables writ in Familiar Verse* (1704)
* *The Planter's Charity* (1704)
* *The Virgin Unmasked* (1709, 1724, 1731, 1742)
* *Treatise of the Hypochondriack and Hysterick Passions/Diseases* (1711, 1715, 1730)
* *The Fable of The Bees, Private vices, publick benefits* (1714/1723)
* *Free Thoughts on Religion* (1720)
* *A Modest Defence of Publick Stews* (1724)
* *An Enquiry into the Causes of the Frequent Executions at Tyburn* (1725)
* *The Fable of the Bees, part II*. (1729)
* *The Origin of Honour and the Usefulness of Christianity in War* (1732).

## Lähteet

## Aiheesta muualla
* Sarmaja, Heikki (1998): Klassikko I: Bernard de Mandeville (1670-1733), Klassikoiden klassikko. Yhteiskuntapolitiikka 63 :1, s. 109-113.
* Jukka Helttula, Sattuma yhteiskuntaa muokkaavana voimana 38–40 (ja mainintoja myöhemmin). Väitöskirja Acta Universitatis Tamperensis 2024, Tampere University Press Tampere 2015
* Arno Forsius, Bernard de Mandeville (1670—1733) — lääkäri ja yhteiskuntafilosofi, Arnoldus, Saunalahti.fi (Archive.org)
* Tietosanakirja 1909, osa 11, Hakusana: Mandeville, Bernard. Verkossa
Ryysyranta (albumi)

**Ryysyranta** on suomalaisen laulajan Irwin Goodmanin kokoelma-albumi. Se julkaistiin vuonna 1995.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
* 20 suosikkia -sarjan muut levyt

## Lähteet
Mervi Koistinen

**Mervi Koistinen** (nyk. Morgan, s. 11. maaliskuuta 1977) on suomalainen pesäpalloilija. Kausina 2005–2007 hän edusti Jyväskylän Kirittäriä, sitä ennen Siilinjärven Pesistä. Vuonna 2006 hänet valittiin Superpesiksen elokuun parhaaksi pelaajaksi, mutta finaaliottelut päättyivät loukkaantumiseen. Hän lopetti pelaamisen kauden 2007 päätyttyä. Hän on voittanut kolme Suomen mestaruutta Kirittärien joukkueessa. Hän on pelannut kuusi Itä-Länsi -arvo-ottelua.

## Lähteet
Paula Rautiainen

**Paula Rautiainen** (o.s. *Järvi*, s. 24. helmikuuta 1980) on suomalainen pesäpalloilija. Kausina 2000–2007 hän edusti Jyväskylän Kirittäriä. Hänet valittiin Vuoden pesäpalloilijaksi vuosina 2006 ja 2007. Rautiaisen kasvattajaseura oli Ilmajoen Kisailijat.

Rautiainen pelasi yleensä kakkosvahtina ja oli myös joukkueen kapteeni. Hän lopetti pelaamisen kauden 2007 päätyttyä.

Peliuransa jälkeen Rautiainen toimi vuosina 2008–2010 naisten Idän joukkueen valitsijana Itä–Länsi-otteluun.

## Saavutukset
* Vuoden pesäpalloilija (2): 2006, 2007 
* Superpesiksen kärkilyöntikuningatar (2): 2006, 2007 
* Superpesiksen etenijäkuningatar (3): 2003, 2005, 2006
* Kultainen maila (2): 2006, 2007 

## Lähteet
Capitol Punishment: The Megadeth Years

**Capitol Punishment: The Megadeth Years** on levy-yhtiö Capitol Recordsin vuonna 2000 julkaisema Megadethin ensimmäinen kokoelmalevy. Albumi sisältää myös kaksi uutta kappaletta: ”Kill the King” ja ”Dread and the Fugitive Mind”. Albumi sisältää myös kätketyn kappaleen, joka on sikermä useista aiemmista Megadethin kappaleista.

Albumi sisältää kappaleita kaikilta Megadethin julkaisuilta lukuun ottamatta yhtyeen esikoisalbumia *[[Killing Is My Business... And Business Is Good!]]*, koska sopimus Capitol Recordsin kanssa ei tuolloin ollut ehtinyt astua voimaan.

## Kappaleluettelo
# Kill the King (uusi julkaisu, ilmestyi myöhemmin kokoelmalevyllä *[[Greatest Hits: Back to the Start]]*)
# Dread and the Fugitive Mind (uusi julkaisu, ilmestyi myöhemmin albumeilla *[[The World Needs a Hero]]* ja *Greatest Hits: Back to the Start*)
# Crush ’Em (*[[Risk (albumi)|Risk]]*)
# Use the Man (*[[Cryptic Writings]]*)
# Almost Honest (*Cryptic Writings*)
# Trust (*Cryptic Writings*)
# À Tout le Monde (*[[Youthanasia]]*)
# Train of Consequences (*Youthanasia*)
# Sweating Bullets (*[[Countdown to Extinction]]*)
# Symphony of Destruction (*Countdown to Extinction*)
# Hangar 18 (*[[Rust in Peace]]*)
# Holy Wars... The Punishment Due (*Rust in Peace*)
# In My Darkest Hour (*[[So Far, So Good... So What!]]*)
# Peace Sells (*[[Peace Sells... But Who’s Buying?]]*)
# Wake Up Dead (*Peace Sells... But Who’s Buying?*), (kappale 15 Japanin julkaisussa)
# Capitol Punishment (kätketty kappale Pohjois-Amerikan julkaisussa, kappale 16 Japanin julkaisussa)

## Kokoonpano
* Dave Mustaine – laulu, kitara
* Al Pitrelli – kitara
* David Ellefson – basso
* Jimmy DeGrasso – rummut

## Arvostelut
* AllMusic: 
* Soundi: 

## Lähteet

## Aiheesta muualla
* 
*
Tuomas Pyrhönen

**Tuomas Pyrhönen** (s. 31. toukokuuta 1969 Lappeenranta), on suomalainen urkutaiteilija. 

Nuoruutensa Lappeenrannassa viettänyt Tuomas Pyrhönen opiskeli vuosina 1988–1996 Sibelius-Akatemian kirkkomusiikin osastolla ja suoritti musiikin maisterin tutkinnon vuonna 1994 sekä urkujensoiton A-tutkinnon Kari Jussilan johdolla toukokuussa 1996. 1996–1998 hän opiskeli Stuttgartin valtiollisessa musiikin ja esittävien taiteiden korkeakoulussa professori Ludger Lohmannin oppilaana ja suoritti taiteellisen loppututkinnon (Künstlerische Abschlussprüfung). Tämän lisäksi hän on opiskellut urkuimprovisaatiota Anders Bondemanin johdolla Tukholmassa ja täydentänyt opintojaan myös Alankomaissa, Italiassa ja Isossa–Britanniassa.

Ensikonserttinsa hän soitti Helsingin Kallion kirkossa joulukuussa 1998. Tämän jälkeen hän on konsertoinut laajasti niin kotimaassa kuin ulkomaillakin, esimerkkinä tammikuussa 2008 toteutettu laaja Venäjän-kiertue. 

Tuomas Pyrhönen on nykyisin tunnettu erityisesti uudemman suomalaisen urkumusiikin ennakkoluulottomasta esiintuomisesta sekä orkesteri- ja pianoteosten urkusovituksista, mutta ei kuitenkaan ole unohtanut kantarepertuaariaan. Hän on kantaesittänyt useita teoksia sekä nauhoittanut Suomen Yleisradiolle lukuisia kertoja.

Helmikuusta 2002 lähtien Tuomas Pyrhönen on toiminut Joensuun seurakunnan ylimmän asteen kirkkomuusikon virassa. Hän on toiminut myös urkujensoiton opettajana Lappeenrannan musiikkiopistossa sekä sanomalehtien musiikkikriitikkona.

## Diskografia
* 
* 
* 

## Lähteet

## Aiheesta muualla
* Tuomas Pyrhösen virallinen sivusto
Tyyne Hase

**Tyyne Kerttu Hase** (o.s. *Passinen*; 8. heinäkuuta 1884 Isokyrö – 22. helmikuuta 1969) oli suomalainen kuoronjohtaja ja laulunopettaja.

Hasen oppilaita on ollut muun muassa Anita Välkki, jonka poikkeuksellisen äänen hän huomasi ja ilmoitti tämän salaa Kansallisoopperaan koelauluun.

Hasen puoliso oli saksalaissyntyinen kapellimestari Franz Hase. He perustivat yhdessä vuoden 1935 tienoilla Vaasan Konservatorion, joka toimi Kuula-opiston perustamiseen saakka. Hasen ja hänen puolisonsa kirjeenvaihto, konserttiohjelmat, lehtileikkeet on sijoitettu Vaasan maakunta-arkistoon.

Haselle myönnettiin Pro Finlandia -palkinto 1961.

## Lähteet
Hollannin Grand Prix 1981

**Hollannin Grand Prix 1981** oli Formula 1 -sarjan osakilpailu, joka ajettiin 30. elokuuta 1981 Zandvoortin radalla Hollannissa. Kilpailun voitti Renault'lla ajanut Alain Prost, jolle voitto oli kauden toinen.

## Tulokset

## Muuta

*Paalupaikka: Alain Prost – 1.18,176
*Nopein kierros: Alan Jones – 1.21,83 (kierroksella 15)
*Eliseo Salazarin uran ensimmäinen MM-piste
*Renault saavutti 100 MM-pisteen rajan

## Lähteet
Kuusankosken Urheiluseura

**Kuusankosken Urheiluseura** (KuUS) on Kouvolan Kuusankoskella ja lähialueilla toimiva urheilun yleisseura. Seura on perustettu 3. syyskuuta 1915 nimellä **Kymintehtaan Urheiluseura**. Nimenmuutos Kuusankosken Urheiluseuraksi tapahtui vuonna 1949. Seuran urheilulajeja ovat suunnistus, yleisurheilu, luistelu, maastopyöräily sekä kuntourheilu ja terveysliikunta. Puheenjohtajana toimii Jukka Salo.
Pesäpallon SM-sarjassa Kymintehtaan Urheiluseura palloili vv. 1928-31.

## Kuuluisia urheilijoita
Kuusankosken Urheiluseuran tunnetuimpia urheilijoita ovat olleet olympialaisten hopeamitalistit Väinö Liikkanen (50 km hiihto, 1932 Lake Placid), Arvo Askola (10 000 metrin juoksu, 1936 Berliini), Erkki Kataja (seiväshyppy, 1948 Lontoo) sekä Aulis Kallakorpi (mäkihyppy, 1956 Cortina d'Ampezzo).

## Urheilutapahtumia
Vuonna 1996 Kuusankosken Urheiluseura järjesti yhdessä Kouvolan Rastin kanssa Fin5-suunnistusviikon. Kesäaikaan KuUS järjestää viikoittain kaikille avoimia kuntosuunnistustapahtumia, KuUS-iltarasteja. Seura pyrkii järjestämään vuosittain kansalliset suunnistuskilpailut (KuUS-rastit), jotka vuonna 2022 järjestettiin Kouvolan pohjoisosissa entisen Jaalan alueella uudella Koiralammen kartalla. Vuonna 2010 seura järjesti 95-vuotisjuhlakilpailut Elimäellä. Vuonna 2012 seura järjesti SM-yösuunnistuskilpailut Kuusankosken urheilupuistossa. Kalevan Kierroksen suunnistusken seura on järjestänyt vuosina 2022-2024. Kuusankoski MTB -maastopyöräilytapahtuma on järjestetty vuosina 2016-2019.
## Aiheesta muualla
* Kuusankosken Urheiluseuran kotisivut
* http://vessix.kotisivukone.com/files/vessix.kotisivukone.com/Pesis/seurat/kymintehtaan_urheiluseura.xls
Italian Grand Prix 1981

**Italian Grand Prix 1981** oli Formula 1 -sarjan osakilpailu, joka ajettiin 13. syyskuuta 1981 Monzan radalla Italiassa. Kilpailun voitti Renault'lla ajanut Alain Prost, jolle voitto oli kauden kolmas.

## Tulokset

## Muuta

*Paalupaikka: René Arnoux – 1.33,457
*Nopein kierros: Carlos Reutemann – 1.37,528 (kierroksella 48)
*Brian Hentonin ensimmäinen Grand Prix
*Tolemanin ensimmäinen Grand Prix
*Williams saavutti 300 MM-pisteen rajan

## Lähteet
Kauko Saarentaus

**Kauko Kalevi Saarentaus** (12. joulukuuta 1923 Tuusula – 10. toukokuuta 1998 Espoo) oli suomalainen opettaja ja toimittaja, joka oli pitkään Yleisradion *[[Viisasten kerho]]n* puheenjohtajana.

Kansakoulunopettajana työskennellyt Saarentaus toimi Yleisradiossa sivutoimisena tv:n uutistenlukijana vuodesta 1959 vuoteen 1967 ja veti myös suosittua *[[Jatkoaika (televisiosarja)|Jatkoaika]]*-nimistä viihdeohjelmaa vuosina 1967–1968. *[[Viisasten kerho|Viisasten kerhon]]* puheenjohtajana Saarentaus toimi vuosina 1973–1983 ja uudelleen 1989–1990. Radiossa Saarentaus toimitti myös Kouluradion uutiskatsauksia ja järjesti tietokilpailuja pari vuotta 1960-luvulla.

Saarentaus tuli tunnetuksi kuivasta uutishuumoristaan: ”Miehellä ei ollut ajokorttia, mutta hän oli silti humalassa.”

## Teoksia
* 
* 
* 
* 

## Lähteet